Copyright: Copyright (c) 1999 ELSA AG (Aachen, Germany)


Innhold

ColorControl

Brukerveiledning

Copyright (c) 1999, ELSA AG (Aachen, Germany)

Innhold

Innledning

Brukerveiledning

Hva er gammakorrigering?

Hva skal jeg med enda et verktøy?

Hvordan starter jeg verktøyet?

Bruk av styreelementene

Beregningsformel

Feilsøking

Ingen endring av bildet

Innstillingene forsvinner

Innledning


Innledning

Innledning

Programmet ELSA ColorControl gjør det mulig å foreta en optimal tilpasning av farger og lysstyrke på skjermen din.

På grunn av en teknisk uunngåelig ikke-linearitet i lyshetskurven på CRT-bildeskjermer og som resultat av ulike bildekomprimeringsalgoritmer, blir gjengivelsen av de midtre fargetonene i fotografier eller dataspill ofte for mørk. Dersom du forsøker å regulere dette med de reguleringsmulighetene som finnes på de fleste skjermer, blir blidet som regel totalt sett dårligere. Ofte forsvinner da kontrasten i de lyse delene av bildet, eller bildet sett under ett blir for "hardt".

ELSA ColorControl innvirker på skjermkortets overføring av bildeinformasjon (med andre ord før signalene når skjermen) og gjør det dermed mulig å målrettet påvirke også de "midtre" lyshetsgradene. Dermed blir du i stand til å fullt ut utnytte både kontrast- og lysstyrkeskalaen til skjermen.

Brukerveiledning
Innhold


Brukerveiledning

Brukerveiledning

Hva er "gammakorrigering"?

Elektronstrålerørene (CRT) som brukes på de aller fleste skjermer har en teknologisk bestemt ikke-linearitet: Lysintensiteten på bildeflaten til en CRT-skjerm er en ikke-lineær funksjon av inngangsspenningen som skjermkortet sender til skjermen. Denne effekten har ulike årsaker, bl.a. fysiske effekter i bilderøret eller den psykologiske sanseevnen til det menneskelige øyet.

Gammakorrigering er betegnelsen på prosessen med å jevne ut denne ikke-lineariteten for å få et korrekt bilde. Siden både fosforet i elektronrøret og det menneskelige øyet har ulik følsomhet for ulike farger, må denne korrigeringen teoretisk sett foretas separat for hver av de tre fargekomponentene rød, grønn og blå.

Hva skal jeg med enda et verktøy?

Så å si alle skjermer har reguleringsanordninger som gjør det mulig å stille inn lysstyrke og kontrast på en svært enkel og oversiktlig måte. Disse justeringsanordningene har på den annen side den ulempen at de reduserer fargespekteret i bildet som gjengis. Ofte blir enten de lyse delene av bildet (belyste deler) "overeksponert", eller strukturene i de mørkere delene av bildet (skygger) går over i konturløs svart. Årsaken til dette er at disse justeringsanordningene vanligvis bare endrer grunnivået eller forsterkningen av spenningen på bilderøret. Lineariteten i spenningskurven og dermed ikke-lineariteten i lysstyrkekurven forblir uendret.

I motsetning til dette er ELSA ColorControl i stand til å endre de midlere fargetonene uten å endre lysheten i lys- og skyggepartier. Disse endringen kan også foretas separat for hver fargekomponent. På den måten er det innenfor visse grenser til og med mulig å foreta en tilpasning av fargetemperaturen, slik at man f. eks. ved bruk av flere skjermer kan tilpasse ulike skjermer til hver andre.

Hvordan starter jeg verktøyet?

Programmet ELSA ColorControl registreres under installasjon som en ekstra side i dialogboksen Egenskaper for skjerm. Du kan åpne denne ved at du i Kontrollpanel klikker på ikonet Skjerm. I dialogboksen som da vises finner du en side med en kategori som heter ELSA ColorControl. Når du klikker på denne kategorien, åpnes en side med dette verktøyet.

I Windows® 98 og Windows® 2000 aktiverer du programmet fra siden Innstillinger el. Settings og åpner alternativet Avansert el. Advanced.

Bruk av styreelementene

I nederste del av skjermbildet for programmet ELSA ColorControl finner du styreelementene som du kan stille inn fargekorrigeringskarakteristikkene med. De nederste glidebryterne brukes til å justere gammaverdier for de tre fargekomponentene, mens det ovenfor disse er to glidebrytere for lyshet (Blacklevel) og kontrast (Picture).

I øverste del finner du et visningsfelt der du kan se den gjeldende fargekorrigeringskurven. Til høyre for denne finner du styreelementer som du kan bruke til å lagre eller laste optimale innstillinger for bestemte programmer under et eget navn.

Glidebrytere for gammakorrigering

	Med de tre glidebryterne for gammakorrigering kan du stille inn koeffisienten for korrigeringskurven for de tre fargekomponentene.  En forskyvning mot venstre fører til en reduksjon av gammaverdien, noe som gir en mørkere midttone, og omvendt. Mens du beveger regulatoren med musen, kan du se den gjeldende gammakoeffisienten i en liten firkant. Verdiområdet strekker seg fra ca. 0.1 på venstre og 5.0 på høyre side Den nøyaktige beregningen av verdiene for korrigeringskurvene kan du finne i avsnittet Beregningsformel. Med knappen Koble glidebrytere kan du samkjøre de tre regulatorene slik at alle tre fargekomponentene endres på samme måte.

Lyshet

	Med den øverste av de tre glidebryterne påvirkes bildets lyshet. På samme måte som bryteren for kontrast, virker denne bryteren alltid inn på alle tre fargekomponenter på en gang. Sagt mer nøyaktig stiller denne regulatoren inn spenningen som skjermkortet skal generere til skjermen når skjermen skal gjengi rent svart (basislysstyrke). Ved negative verdier (glidebryteren til venstre for midtposisjonen) angis antallet fargetoner som skjermen ikke mottar spenning for. Den nøyaktige beregningen av verdiene for korrigeringskurvene kan du finne i avsnittet Beregningsformel. Advarsel! Dersom du endrer denne parameteren, reduseres antallet farger som kan gjengis på skjermen. Derfor er det bare hensiktsmessig å stille inn denne verdien i forbindelse med innstilling av gammaverdier.

Kontrast (Contrast, Picture)

	Den andre glidebryteren påvirker korrigeringskurvenes stigning, og blir i faglitteraturen også betegnet som Picture Parameter. Denne parameteren endrer intensiteten i lysere partier, og proporsjonalt med dette også mellomtonene. Siden de mørke fargetonene forblir uforandret, blir dermed kontrasten endret. På samme måte som bryteren for lyshet, virker bryteren Kontrast alltid inn på alle tre fargekomponenter på en gang.

Visningselement

Diagrammet som vises i øverste del av bildet gir et grovt overblikk over gjeldende fargekorrigeringskurve. Her gjengis lyshetsverdiene i bildet langs X-aksen (vannrett), og Y-aksen (loddrett) angir utgangsspenningen som genereres av paletten (dvs. intensiteten i det genererte skjermbildet).

Slik vil du se at en "oppoverbøyd" kurve svarer til en lyshetsprofil med fremhevede midttoner.

I gjengivelsen vises hver fargekomponent med en separat kurve i den tilsvarende fargen. Dersom flere kurver ligger oppå hverandre, fremkommer det en tilsvarende blandingsfarge.

Lagringsmulighet

Hvis du vil lagre en korrigeringskurve, aktiverer du knappen Lagre som… og angir et navn i dialogboksen som deretter vises. Dette navnet vises senere på listen Innstillinger, slik at du enkelt kan veksle mellom ulike lagrede konfigurasjoner.

Med knappen Standard gjenoppretter du de opprinnelige innstillingene (en 1-til-1-korrigeringskurve).

Beregningsformel for korrigeringskurver

I dette avsnittet finner du en beskrivelse av beregningsalgoritmen som korrigeringskurven beregnes ut fra, basert på innstillingene av glidebryterne.

Denne beregningen blir gjennomført for hver fargekomponent. Ut fra den følgende formelen blir det for hver av de 256 inngangsverdiene mellom 0.0 og 1.0 beregnet et tilsvarende resultat, og på grunnlag av denne dannes den tilsvarende kurven.

Inngangsparametere

Symbol	Navn	Def.-område	Forklaring
i	Intensitet	0.0 .. +1.0	Inngående fargeintensitet. X-akse i visningselementet
pic	Kontrast	-2.0 .. +2.0	Kontrastbryterens verdi
bl	Lyshet	-2.0 .. +2.0	Lyshetsbryterens verdi
ga	Gamma	0.1 .. +5.0	Gammabryterens verdi

Beregningsformel

Resultatet for utgående intensitet a blir beregnet etter følgende formel:

Dersom verdien a ved denne beregningen er lavere enn 0.0 eller høyere enn 1.0, blir denne satt til hhv. 0.0 el. 1.0.

Deretter blir resultatet a multiplisert med 65535 og sendt til skjermkortet.

Innledning
Feilsøking
Innhold


Feilsøking

Feilsøking

Ingen endring av bildet

Vanligvis vil du umiddelbart se endringene i lyshet og gammaverdier på skjermen. Dersom du ikke kan se noen forandringer, har skjermdriveren som du bruker ikke støtte for gammakorrigering i gjeldende skjermmodus. Dette er oftest avhengig av den anvendte fargedybden.

Forsøk å stille inn med en annen fargeoppløsning (16 eller 32 bpp).

Innstillingene forsvinner

Dersom bildet på skjermen endrer seg, men disse innstillingene går tapt når du starter Windows på nytt, lagrer ikke grafikkdriveren disse fargeinnstillingene.

Ved bruk av en del eldre grafikkdrivere er dette vanlig. ELSA ColorControl bruker Windows' standardgrensesnitt til fargekorrigering, og lagring til en ny Windows-økt er ikke mulig for disse driverne.

Brukerveiledning
Innhold


Fra denne listen kan du velge et område som skal gjelde for fargeinnstillingene. Du kan bare velge "Desktop".


Grafisk visning av de innstilte korrigeringskurvene.


Her kan du velge en av de egendefinerte innstillingene.


Klikk her hvis du vil lagre den gjeldende innstillingen med navn.


Klikk her hvis du vil slette disse egendefinerte innstillingene.


Klikk her hvis du vil stille inn standard-korrigeringskurve for driveren.


Denne glidebryteren påvirker basislysstyrken.


Denne glidebryteren påvirker intensiteten i de lyse fargetonene og kontrasten.


Denne glidebryteren stiller inn gammaparameter for den røde fargekanalen.


Denne glidebryteren stiller inn gammaparameter for den grønne fargekanalen.


Denne glidebryteren stiller inn gammaparameter for den blå fargekanalen.


Aktiver denne avkrysningsboksen hvis du vil koble sammen de tre glidebryterne for gammaparametere.